**CHRISTUS BRING BY MEKAAR WAT SONDE HIER VERVREEM HET**

Lees: Johannes 4: 1- 42

Teks: Gelese gedeelte

**KERK/ONS MOET DIE VERVREEMDING RONDOM SIEN EN BINNEGAAN**

* SA is een van die **geweldadigste lande ter wêreld**. Ook een van die mees rassistiese. Ons kan sê: SA leef **vervreemd en selfs haat** in hierdie mooi land!

Hier word verkragtings en moorde daadliks aangemeld. Koerante en nuus word vermy omdat ons nie meer die vlakke van geweld en misdaad kan verwerk nie. Die vraag is: Is versoening en lewe moontlik. Duidelik het die Mandelaterapie dit nie gedoen nie…meer is nodig, maar wat?

* **Zenofonie** staan hoog op die politieke , sosiale en materiële agenda in SA (en wêreld).

Buitelanders word op ‘n ernstige wyse aangerand, besteel, vermoor ….huistoe gejaag..

Kort- kort gebeur dit weer en weer… almal skreeu en kla.

Ambasadeurs word uit SA onttrek. Dis nie ‘n mooi storie nie.

Duisende onwettige buitelanders word daaglik gerepatrieer.

**Waarheen?** Honger, ander geweld ….of is hulle oormôre terug?

* Maar in die **sogenaamde normale lewe** is daar elke dag mense wat ander uitgestoot.

Boelie, beroof, geestelik wond en mishandel.

Mans wat hulle eie vroue vermoor of laat vermoor. Hier en daar gebeur die omgekeerde!

**Vervreemding** is deel van ons daaglikse lewe.

Dit gebeur selfs in die **kerk**. Ek het dit dikwels gehoor. Die kerk is ‘n kliek!

Dikwels die ds vooraan met ‘n paar invloedrykes om hom te dien!

* **Hierdie vrou van Sigar wat teen 12:00 kom water skep het, was een van hulle**.

Sy het selfs in ‘n heidense, **basterbevolking met hetrogene afkoms**, geen plek gehad nie.

Net een man/vriend het vir haar blyplek aangebied, hulle was nie getroud nie.

Was sy dalk sy seksslaaf? As ons haar volle storie kon hoor, kan dit erg wees.

* Vandag is daar die **sosiale tegnologie**: Twitter, Facebook, BM’s, Utube, Mixit, Selfies, en….

Maar, dis nie om iemand in die oë te kyk nie, om werklik te praat en te kommunikeer nie.

Dit oorwoeker jou lewe! Meer is nodig.

* **Wie kan hierdie wêreld van geestelike dors, honger, eensaamheid, haat en afguns omkeer?**

**Hoe het hierdie Samaritaanse vrou weer die lewe gevind soos God dit bedoel het?**

**HOE WORD VERVREEMDING VERANDER IN VERSOENING**

* Johannes verduidelik (hfst 1) dat Jesus, as die lig in ons duisternis kom skyn het om ons te bevry van alle duisternis wat in ons harte en verhoudinge skuil.

Om ons ewige dors en honger na God en mekaar te kom wegneem.

Hy kom die gesprek tussen God en mens en mens en mens herstel en so bring Hy vrede.

**Die gesprek wat in die paradys skielik tot ‘n einde gekom het!**

* Om dit te doen kom Hy ons vreemde en vyandige wêreld in.

Hy gaan met opset na **Galilea** en reis **nie om** Samaria nie, maar gaan via Sigar reg deur die hart van die Samaritane.

Daar was ‘n ompad, ‘n Joodse pad na Galilea.

Maar Jesus gaan die duisternis van haat, sonde, afgodery in.

Dit eis dapperheid en moed. Dit vra krag van die Vade en die Geesr.

* Dis ook ons uitdaging: Nie om om die probleme te loop nie, nie om volstruispolitiek toe te pas nie, maar deur die gebroke wêreld te gaan met die boodskap/dade van versoening.

Ligdraers, bedienaars van die versoening te wees.

* **Wat doen ons met die vervreemding tussen ons** en ons werkers, ons en ons mede-landgenote, ons mede-gelowiges (selfs in die gemeente)? Stap ons om die vervreemding, vermyding, afguns in? Is ons meer duisternis as lig? Is onsself ‘n lig en bring ons die Lig na die mense?
* **Christus leer ons om lig in die duisternis aan te steek, eintlik maklik is**:

Jesus begin by **een vrou**. Een vervreemde wat kom waterskep op ‘n ongewone uur.

Sy strategie is eenvoudig.

Hy oorweldig haar nie met sy heerlikheid en mag nie, maar begin ‘n eenvoudige natuurlike gesprek: *Gee vir my bietjie water om te drink!*

Dan begin die gesprek: *Hoe is dat ‘n Jood met ‘n Samaritaan praat en dit nogal ‘n vrou?*

Dan vertel Jesus wat Hy kan gee, *lewende water* en wie Hy is, die beloofde *Verlosser uit die Jode*. Hy vertel haar ook wie sy is en hoe haar lewe ene duisternis is. Sy lewe nie, maar bestaan!

Waarskynlik het die vorige 5 mans haar weggejaag.

**VERSOENDES WORD SAAIERS**

* **Sy maak nog ‘n paar draaie oor dit en dat: Jakob …en waar aanbid. Gerasim.**
* Dis dan dat die Heilige Gees, die Lewende Water van Jesus, haar gryp,

haar oë gaan oop en sy sien Jesus vir wie hy is,

sy sien ook haar eie dors verdwyn en vreugde wat in haar opspring,

**en haar binneste ‘n fontein van lewende water word.**

**Ja, Jesus is inderdaad groter as vader Jakob en Johannes (waterdoop).**

**Sy kry soveel lewe, blydskap in haar dat sy dit nie alles kan vashou nie,**

sy laat haar kan daar en hardloop terug om te gaan vertel en te nooi.

*Kom kyk en hoor!* Iemand wat my wêreld verander het, die hele wêreld verander.

So breek die lig deur in die duisternis en die duisternis kan dit nie oorweldig nie.

**So word ‘n randfiguur, ‘n sentrale persoon. Sy word Sigar se groot profeet!**

* Die hele dorp stroom na die put van Jakob.

Die ou put wat vader Jakob aan Josef gegee het en drinkwater verskaf het,

word sou die put van God die Vader aan sy Seun,

wat die lewende water, God die Heilige Gees vir die mense gee.

Die Heilige Gees versoen hulle met God deur berou en vergifenis

en skep in elkeen ‘n fontein van lewende water wat opborrel.

* So word ‘n dorp gered, met God en mekaar, versoen deur die gesprek van Jesus met een mens, ‘n vrou, die uitgestotende van Sigar. Wat in Israel nie kon gebeur (Nasaret) gebeur in Sigar.
* So moet ons ook doen. Ons het feitlike daagliks die kans. Die paar oomblike by die toonbank, petroljoggie, SARS, dokter se spreekkamer, bure…..Lughawe waar gewag word…

Begin net gesels….die Heilige Gees sal die ontwaking doen.

Saai net, wees ‘n profeet, borrel jou geloof en liefde uit…

Hoe meer jy dit doen, hoe makliker word dit…

Doen dit in nederigheid en ootmoed (Petrus).

**DIE KERK EN KONINKRYK ONTVANG DIE OES**

* Tussendeur versoek die dissipels wat terug is met kos Hom om eers iets te eet.

Dan sê Jesus dat **Hy voedsel het om te eet, waarvan hulle nie weet nie,** dit is sy bediening. Sy werk gee aan Hom ‘n volheid en vreugde so groot en wonderlik, dat **kos eers maar kan bly**. Nou is dit die tyd om die oes in die samel. Kairos tyd. Ook die dissiples moet die kos eers los. Nou is die tyd vir oes! Mense in hul wit klere, soos land vol graan.

* Kyk, gewoonlik wag ‘n mens na saaityd **4 maande** voordat die oes ingesamel kan word.

Maar nou vandag het dit alles in **een middag** gebeur.

*Ander*, een vrou het gaan saai, en nou kan julle die oes insamel

*Dissipels maak en hulle leer om te onderhoud wat Jesus ons geleer het.*

Die Samaritane in hul wit gewade lyk soos ‘n graanland ryp vir die oes.

Die Samaritane kan nou die koninkryk van God ingaan, hulle is nou Christus se liggaam, sy kerk. Versoendes.

Hier is nie meer zenofobie, vervreemding, uitstoting, diefstal, haat afguns nie….maar vrede en liefde.

**GOD WORD VERHEERLIK**

* So werk die Heilige Gees voluit, nog lank voor die uitstorting van die Gees op Pinkster, Christus word geëer as Verlosser en die Vader verheerlik.
* ‘n Heidense baster gemeenskap word ‘n stukkie koninkryk op aarde!
* Kan dit ook by ons gebeur: Ons huweliuk, huis, gemeente, kerkverband, Kliptown, Soweto, Mamelodi, Aterichville.. Waterkloof, Mooikloof, Garsfontein en Faerie Glen…?

Amen